อเวนเจอร์ส: ดูมส์เดย์

***อเวนเจอร์ส: ดูมส์เดย์*** เป็นภาพยนตร์ซูเปอร์ฮีโร่อเมริกันที่กำลังจะออกฉาย ซึ่งอ้างอิงจากทีมซูเปอร์ฮีโร่ อเวนเจอร์ส ของมาร์เวลคอมิกส์ ผลิตโดยมาร์เวลสตูดิโอส์ และ AGBO และจัดจำหน่ายโดยวอลต์ดิสนีย์สตูดิโอส์โมชันพิกเจอร์ส ภาพยนตร์เรื่องนี้มีแผนจะเป็นภาพยนตร์เรื่องที่ห้าในแฟรนไชส์ *Avengers* หลังจากเรื่อง *[[อเวนเจอร์ส: เผด็จศึก]]* (2019) และเป็นภาพยนตร์ลำดับที่ 39 ในจักรวาลภาพยนตร์มาร์เวล (MCU) เป็นภาคต่อของ *[[ธันเดอร์โบลต์ส*]]* และ ''เดอะ แฟนแทสติก โฟร์: จุดเริ่มต้นปฐมบทใหม่'' กำกับโดย แอนโธนี และ โจ รุสโซ และเขียนบทโดย ไมเคิล วอลดรอน และ สตีเฟน แมคฟีลี ภาพยนตร์เรื่องนี้นำแสดงโดย โรเบิร์ต ดาวนีย์ จูเนียร์, คริส อีแวนส์, คริส เฮมส์เวิร์ธ, เจเรมี เรนเนอร์, พอล รัดด์, เบเนดิกต์ คัมเบอร์แบตช์, ทอม ฮอลแลนด์, แอนโทนี แมกกี, เซบาสเตียน สแตน, เฮย์ลีย์ แอตเวลล์, ลิทีเชีย ไรต์, ไวแอตต์ รัสเซลล์, เทโนช ฮูเอร์ตา เมฆียา, เปโดร ปาสคาล, วาเนสซา เคอร์บี, โจเซฟ ควินน์, และ อีบอน มอสส์-บาครัค

ภาพยนตร์เรื่อง *อเวนเจอร์ส* สองเรื่องใหม่ ได้แก่ *คังผู้พิชิตศึก* และ *[[อเวนเจอร์ส: ซีเครตวอร์ส|อเวนเจอร์ส: ศึกลับกู้จักรวาลใหม่]]* ได้รับการประกาศในเดือนกรกฎาคม ค.ศ. 2022 ในฐานะบทสรุปของเฟสที่หกของจักรวาลภาพยนตร์มาร์เวล และ "The Multiverse Saga" เดสติน แดเนียล เครตตัน ได้รับเลือกให้กำกับ *The Kang Dynasty* และ จอนาทัน เมเจอส์ ถูกวางตัวให้กลับมารับบทเป็นตัวร้าย แคงผู้พิชิต ในจักรวาลภาพยนตร์มาร์เวล โดย เจฟฟ์ โลฟเนสส์ ได้เข้าร่วมในฐานะผู้เขียนบทในเดือนกันยายนปีเดียวกัน ต่อมาในเดือนพฤศจิกายน ค.ศ. 2023 เครตตันได้ถอนตัวจากโครงการ วัลดรอนเข้ามาแทนโลฟเนสส์ในฐานะผู้เขียนบท และมาร์เวลกำลังพิจารณาที่จะเปลี่ยนไปจากโครงเรื่องของแคง ส่วนหนึ่งเนื่องจากปัญหาทางกฎหมายของเมเจอส์ โดยเมเจอส์ถูกปลดในเดือนถัดมา การกลับมาของสองพี่น้องรุสโซในฐานะผู้กำกับ และแมคฟีลีในฐานะผู้เขียนบท รวมถึงการคัดเลือกดาวนีย์ให้รับบทเป็นตัวร้ายคนใหม่ชื่อ ด็อกเตอร์ดูม และการใช้ชื่อรองว่า *อเวนเจอร์ส: ดูมเดยส์ (มหาศึกวันสิ้นจักรวาลใหม่)* ได้รับการประกาศในเดือนกรกฎาคม ค.ศ. 2024 การถ่ายทำมีกำหนดตั้งแต่เดือนมีนาคมถึงเดือนสิงหาคม ค.ศ. 2025 ที่ลอนดอน

*อเวนเจอร์ส: มหาศึกวันสิ้นจักรวาลใหม่* มีกำหนดฉายในสหรัฐอเมริกาในวันที่ 18 ธันวาคม ค.ศ. 2026 โดยเป็นส่วนหนึ่งของเฟสที่หกของจักรวาลภาพยนตร์มาร์เวล ขณะที่ภาคต่อ *อเวนเจอร์ส: มหาสงครามกู้จักรวาลใหม่* มีกำหนดฉายในวันที่ 17 ธันวาคม ค.ศ. 2027

## เรื่องย่อ
เรื่องราวดำเนินเหตุการณ์หลังจาก 14 เดือนใน โลก-616 และ 4 ปีหลังจากเหตุการณ์ใน โลก-828 เหล่าซูเปอร์ฮีโร่ในจักรวาล ทีมอเวนเจอร์ส, วาคานด้า, แฟนแทสติกโฟร์, อเวนเจอร์สทีมใหม่ และเอ็กซ์เมน "ดั้งเดิม" ร่วมมือกันเพื่อเผชิญหน้ากับด็อกเตอร์ดูม ผู้วิเศษที่ทรงพลัง ผู้หวังจะสร้างจักรวาลใหม่โดยใช้แฟรงคลิน เด็กชายผู้มีพลังอันเหนือเกินจินตนาการ

*พวกเขาปฏิญาณว่าจะต้องเอาชนะภัยร้ายวันสิ้นจักรวาลนี้ให้ได้ ไม่ว่าต้องแลกด้วยอะไรก็ตาม* 

## นักแสดง

### [[อเวนเจอร์ส (จักรวาลภาพยนตร์มาร์เวล)|อเวนเจอร์ส (โลก-616)]]
* คริส อีแวนส์ รับบทเป็น สตีฟ โรเจอร์ส ทหารกองทัพสหรัฐในยุคสงครามโลกครั้งที่ 2 ซึ่งได้รับการปรับปรุงความสามารถทางร่างกายและจิตใจด้วยซีรั่ม ซูเปอร์โซลเจอร์ ที่พัฒนาโดยกองทัพ และได้เกษียณอายุส่งต่อหน้าที่ให้กับแซม วิลสัน ใช้ชีวิตบั้นปลายที่อยู่ไทม์ไลน์อดีตกับเพ็กกี้ คาร์เตอร์ 
* คริส เฮมส์เวิร์ท รับบทเป็น ธอร์: อดีตสมาชิกอเวนเจอร์ส และอดีตกษัตริย์แห่งแอสการ์ด อ้างอิงจากเทพเจ้าจากตำนานนอร์สที่มีชื่อเดียวกัน
* แอนโทนี แมกกี รับบทเป็น แซม วิลสัน / กัปตันอเมริกา: เพื่อนสนิทของสตีฟ โรเจอร์ผู้ล่วงลับ อดีตสมาชิกอเวนเจอร์สที่ได้รับตำแหน่งกัปตันอเมริกา และต้องแบกรับสถานการณ์การเมืองทั่วจักรวาลที่ตึงเครียดหลังเหตุการณ์ใน ''กัปตัน อเมริกา: ศึกฮีโร่จักรวาลใหม่''
* พอล รัด รับบทเป็น สกอตต์ แลง / แอนท์ แมน: อดีตอาชญากรตัวจิ๋วกับชุดที่ทำให้เขาสามารถย่อหรือขยายขนาดได้พร้อมกับเพิ่มความแข็งแกร่งที่กลายเป็นสมาชิกอเวนเจอร์ส
* บรี ลาร์สัน รับบทเป็น แครอล แดนเวอร์ส / กัปตันมาร์เวล: อดีตสมาชิกอเวนเจอร์ส หญิงสาวผู้มีพลังเหนือมนุษย์ สามารถฉายพลังงานและดูดซับพลังงานได้ และบินได้ เธอออกเดินทางคอยรักษาความสงบในจักรวาลใน เดอะ มาร์เวลส์
* มาร์ก รัฟฟาโล รับบทเป็น บรูซ แบนเนอร์: นักฟิสิกส์ที่มีชื่อเสียงซึ่งถูกการทดลองล้มเหลวทำให้กลายร่างเป็นสิ่งมีชีวิตสีเขียวตัวอุ้ยอ้ายและมหึมา
* แดนนี รามิเรซ รับบทเป็น วาคิน ตอร์เรส / ฟัลคอน: ลูกศิษย์ของแซมผู้สามารถใส่ชุดติดปีกปราบปรามเหล่าร้ายร่วมกับแซม
* ซือมู่ หลิว รับบทเป็น ซู ชาง-ชี: ชายหนุ่มที่มีวิชาศิลปะขั้นสูงพร้อมด้วยควบคุมวงแหวนที่ทรงพลัง
* แททีอานา มัสลานี รับบท เจนนิเฟอร์ วอลเตอร์ส / ชี-ฮัลค์: ลูกพี่ลูกน้องของบรูซ แบนเนอร์ในเหตุการณ์ ชี-ฮัลค์: ทนายสายลุย

### [[แฟนทาสติกโฟร์ในภาพยนตร์|แฟนแทสติกโฟร์ (โลก-828)]]
* เปโดร ปัสกัล รับบทเป็น  รีด ริชาดส์ / คนพลังกายสิทธิ์: ผู้นำของแฟนแทสติกโฟร์ ผู้มีพลังโมเลกุลในการยืดหยุ่นร่างกายอย่างไร้ขีดจำกัด สามีของซู เพื่อนสนิทของเบน และ พี่เขยของจอห์นนี
* วาเนสซา เคอร์บี รับบทเป็น  ซู สตอร์ม / สาวน้อยพลังล่องหน: พี่สาวของจอห์นนี ภรรยาและแม่ของ แฟรงคลิน ลูกของรีด หนึ่งในสมาชิกแฟนแทสติกโฟร์ ผู้มีพลังล่องหน
* อีบอน มอสส์-บาครัค รับบทเป็น  เบน กริมม์ / คนพลังภูผาหิน: สมาชิกกลุ่มแฟนแทสติกโฟร์ เพื่อนสนิทของทุกคนในกลุ่ม และอดีตนักบินอวกาศที่ถูกกัมมันตรังสีห่อหุ้มด้วยชั้นหินสีส้ม
* โจเซฟ ควินน์ รับบทเป็น  จอห์นนี สตอร์ม / คนพลังไฟ: น้องชายของซู เพื่อนสนิทของเบน และหนึ่งในสมาชิกแฟนแทสติกโฟร์ ผู้มีพลังควบคุมไฟ

### '''อเวนเจอร์สทีมใหม่ (โลก-616)'''
* เซบาสเตียน สแตน รับบทเป็น  บักกี บาร์น: ทหารที่ได้รับการเพิ่มพลังพร้อมกับแขนไซเบอร์เนติกส์ ผู้นำ*[[โดยพฤตินัย]]* ของอเวนเจอร์สทีมใหม่ หลังเหตุการณ์ใน *[[ธันเดอร์โบลต์ส*]]*  ผู้กำลังรับมือกับการฟ้องร้องลิขสิทธิ์ชื่อทีมกับแซม วิลสัน เพื่อนสนิท ผู้เป็นอดีตสมาชิกอเวนเจอร์ส
* ฟลอเรนซ์ พิว รับบทเป็น  เยเลนา เบโลวา:ผู้นำสมาชิกของอเวนเจอร์สทีมใหม่  ผู้มีฝีมือการต่อสู้ที่เฉียบขาด และเปี่ยมไปด้วยเล่ห์เหลี่ยม
* ไวแอตต์ รัสเซลล์ รับบทเป็น  จอห์น วอล์กเกอร์ / ยูเอสเอเจนต์:สมาชิกของอเวนเจอร์สทีมใหม่ อดีตกัปตันอเมริกาผู้ได้รับเซรั่มเพิ่มพลัง
* ฮันนาห์ จอห์น-คาเมน รับบทเป็น  เอวา สตาร์ / โกสต์: สมาชิกของอเวนเจอร์สทีมใหม่ที่มีพลังทะลุผ่านวัตถุ เพื่อนสนิทของวอล์กเกอร์
* เดวิด ฮาร์เบอร์ รับบทเป็น อเล็กซี ชอสตาคอฟ / เรดการ์เดียน: สมาชิกของอเวนเจอร์สทีมใหม่ซึ่งเป็นทหารชั้นยอดที่ได้รับเซรั่มเพิ่มพลังจากโซเวียต ผู้เปรียบเสมือนพ่อของเยเลน่าและนาตาชา ผู้ล่วงลับ

### [[เอ็กซ์เมน|เอ็กซ์เมน (โลก-10005)]]
* เคลซีย์ แกรมเมอร์ รับบทเป็น บีสต์:  อสูรสีนำเงินร่างใหญ่ที่จิตใจดีงาม และพร้อมช่วยเหลือเพื่อนมนุษย์เพื่อความเท่าเทียมในสังคม
* แพทริก สจวร์ต รับบทเป็น ชาร์ลส์ "ฟรานซิส" เซเวียร์ / ศาสตราจารย์เอ็กซ์: มนุษย์กลายพันธุ์ ที่มีพรสวรรค์ ด้านพลังจิต ที่ซับซ้อน โดยเป็นผู้เชี่ยวชาญด้านชีววิทยาและสังคมวิทยาของมนุษย์กลายพันธุ์ และเป็นผู้ก่อตั้งเอ็กซ์เมน
* เอียน แม็กเคลเลน รับบทเป็น เอริค เลนเชอ / แม็กนีโต: มนุษย์กลายพันธ์ที่สามารถควบคุมสนามแม่เหล็กพลังได้
* อลัน คัมมิง รับบทเป็น เคิร์ท แวกเนอร์ / ไนท์ครอว์เลอร์: มนุษย์กลายพันธุ์ผิวสีฟ้าที่มีลักษณะเหมือนปีศาจซึ่งสามารถเทเลพอร์ตได้
* รีเบคกา โรเมน รับบทเป็น เรเวน ดาร์คโฮล์ม / มิสทีค: มนุษย์กลายพันธุ์ที่มีผิวสีฟ้าและสามารถแปลงร่างเป็นอะไรก็ได้
* เจมส์ มาร์สเดน รับบทเป็น สกอตต์ ซัมเมอร์ / ไซคลอปส์: มนุษย์กลายพันธุ์และผู้นำของกลุ่ม เอ็กซ์เมน ผู้สามารถปล่อยลำแสงพลังงานแสงอันทรงพลังที่ควบคุมด้วยแว่นตาพิเศษ
* แชนนิง เททัม รับบทเป็น เรมี่ เลอโบ / แกมบิท: มนุษย์กลายพันธุ์ที่มีความสามารถในการชาร์จวัตถุด้วยพลังงานจลน์ ทำให้เกิดการระเบิดอย่างรุนแรงเมื่อตกกระทบ

### วาคานด้าส์ (โลก-616)
* เลทิเทีย ไรท์ รับบทเป็น ชูรี \ แบล็ค แพนเทอร์: ผู้นำสืบทอดเจตนารมณ์ของอาณาจักรวากานดาของพี่ชายและมารดาผู้ล่วงลับ
* เตนอช เวร์ตา รับบทเป็น นามอร์: ผู้นำของอาณาจักรทาโลคาน มนุษย์กลายพันธ์ผู้สามารถอยู่ร่วมกับน้ำและมีพลังมหาศาล
* วินสตัน ดุ๊ก รับบทเป็น เอ็มบากู: นักรบผู้ทรงพลังและผู้นำของชนเผ่าภูเขาแห่งอาณาจักรวากานดา จาบารี
* มาเบล คาเดนา รับบท นาโมรา: ลูกพี่ลูกน้องของนามอร์และมือขวาผู้คอยปกป้องอาณาจักรร่วมกันแบบพ่อกับลูก
* อเล็กซ์ ลิวินัลลี่ รับบท อัตทูมะ: ผู้นำรองของอาณาจักรทาโลคาน ที่ปรึกษาของนามอร์

### ซูเปอร์ฮีโร่ส์ (โลก-616)
* ลูอิส พูลแมน รับบทเป็น  รอเบิร์ต บ็อบ เรย์โนลส์ / เซนทรี / วอยด์: บุคคลผู้มีพลังพิเศษราวดวงอาทิตย์ล้านดวงที่อเวนเจอร์สทีมใหม่คอยจับตามองและดูแล เพื่อนสนิทของเยเลน่า
* เฮย์ลีย์ แอตเวลล์ รับบท เพ็กกี้ คาร์เตอร์ / กัปตันคาร์เตอร์: เพ็กกี้ในจักรวาลคู่ขนานที่ได้รับพลังและเสียสละตัวเองในสมมุติว่า..? ปี 3
* เบเนดิคท์ หว่อง รับบท หว่อง: เพื่อนของสตีเฟ่น ผู้คอยดูแลปกปักษ์รักษาอาศรมคาร์มาทาชภายในนิวยอร์ค

* โซชิตล์ โกเมซ รับบท อเมริกา ชาเวซ ลูกศิษย์ของสตีเฟ่น เด็กสาวผู้มีพลังเปิดประตูข้ามมัลติเวิร์สใน จอมเวทย์มหากาฬ ในมัลติเวิร์สมหาภัย
* ทียอนาห์ แพร์ริส รับบท โมนิก้า แรมโบ เจ้าหน้าที่ S.W.O.R.D ลูกสาวของ *มาเรีย แรมโบ* เพื่อนของ ''แครอล แดนเวอร์ส'' ผู้ติดอยู่ในจักรวาล โลก-10005 หลังจากเหตุการณ์ใน เดอะ มาร์เวลส์
* ไอมาน เวลลานี แสดงเป็น กมลา ข่าน / มิสมาร์เวล เด็กสาวชาวปากีสถานจากนิวเจอร์ซีย์ที่ได้รับพลังมหัศจรรย์จากกำไลปริศนาของตระกูลที่สร้างภาพจากแสงได้

### อื่น ๆ
* ทอม ฮิดเดิ้ลสตัน รับบทเป็น โลกิ: น้องชายคนละแม่ของธอร์ ผู้ที่หลบหนีจากเส้นเวลาเดิมใน อเวนเจอร์ส: เผด็จศึก และกลายเป็นผู้ควบคุมเส้นเวลาศักดิ์สิทธิ์ใน Earth-TRN732 แทนที่แคงใน โลกิ
* รอเบิร์ต ดาวนีย์ จูเนียร์ รับบทเป็น วิคเตอร์ วอน ดูม / ดอกเตอร์ดูม ผู้นำประเทศแลทเวอร์เรีย นักประดิษฐ์อัจฉริยะ และเป็นทั้งผู้วิเศษที่สามารถวางแผนทุกวิถีทางเพื่อบรรลุเป้าหมาย ผู้ลักพาตัว แฟรงคลิน ลูกชายวัย 4 ขวบของรีดและซู ริชาร์ดส มาจาก โลก-828: ผู้กำกับร่วม โจ รุสโซ อธิบายว่าดูมเป็นตัวละครที่มีมิติและซับซ้อนที่สุดตัวหนึ่งในหนังสือการ์ตูน และรู้สึกว่า ดาวนีย์—ซึ่งเคยรับบทเป็น โทนี สตาร์ก / ไอรอนแมน ใน MCU มาก่อน—เป็นคนเดียวที่สามารถรับบทนี้ได้ ดาวนีย์ได้พัฒนาเรื่องราวพื้นหลังของตัวละครด้วยตัวเองเพื่อใช้เป็นแนวทางในการแสดง และยังมีส่วนร่วมในการออกแบบเครื่องแต่งกายด้วย

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ด็อกเตอร์ดูม
หมวดหมู่:ภาพยนตร์อเมริกันที่ออกฉายในปี พ.ศ. 2569